VIDEO Un primar PSD din Argeș i-a luat la bătaie pe membrii USR care au vrut să depună listele cu semnăturile pentru inițiativa ”Fără penali”. Ulterior, primarul i-a acuzat pe membrii USR că l-au agresat

Primarul PSD din Dârmănești, județul Argeș, i-a luat marți la bătaie pe membrii USR care au vrut să depună listele cu semnături pentru inițiativa ”Fără penali” la primăria din localitate. Incidentul a fost filmat și postat pe pagina de Facebook a USR.

Postarea integrală pe pagina de Facebook a USR:

S-a întâmplat în urmă cu doar câteva minute. Primarul PSD Ciolan Emilian din comuna Dârmănești, județul Argeș, i-a luat la bătaie pe colegii noștri care s-au dus să depună dosarele cu semnături pentru inițiativa #FaraPenali. Colegii au sunat la 112 și acum sunt la poliție și dau declarații.

Nu este singurul incident care s-a întâmplat astăzi în județul Argeș. În comuna Aninoasa, primarul, tot de la PSD, nu a acceptat înregistrarea cererii pentru depunerea dosarelor cu semnături și i-a dat afară din clădire pe colegii noștri de la USR Argeș.